open-index/open-wikipedia-markdown huggingface dataset:
Վատնաիյոկյուդլ

343x343px|Վատնաիյոկյուդլի տեսքը տիեզերքից|մինի

**Վատնաիյոկյուդլ** (, թարքմանաբար՝ «ջուր տվող սառցադաշտ»), Իսլանդիա կղզու մեծագույն սառցադաշտը։ Գտնվում է կղզու հարավ-արևելյան հատվածում և զբաղեցնում է նրա տարածքի 8 %-ը կամ 7133 կմ<sup>2</sup> ։ Ծավալով Վատնաիյոկյուդլը Եվրոպայում ամենամեծն է, իսկ ըստ տարածության՝ երրորդը (Հյուսիսային կղզու և Աուստաֆոննա սառցադաշտերից հետո)։

Սառույցի միջին շերտածավալը 400 մ է, մաքսիմումը՝ 1000 մ։ Իսլանդիայի ամենաբարձր կետը՝ Հվաննադալշնուկյուրի գագաթը (2110 մ), գտնվում է Վատնաիյոկյուդլի հարավային ծայրամասում, Սկաֆտաֆելլ ազգային պարկի հարևանությամբ։ Սառցադաշտի տակ, ինչպես Իսլանդիայի շատ այլ սառցադաշտերի տակ կան մի քանի հրաբուխներ։ Օրինակ Գրիմսվոթն հրաբխային լիճը, 1996 թվականին եղել է խոշորագույն սառցե ջրհեղեղի պատճառ։ 2014 թվականի նոյեմբերին այս լճի տակ եղած հրաբուխը ևս ունեցել է բավականին նշանակալի բայց կարճատև ժայթքում։ Վերջին մի քանի տարիների ընթացքում Վատնաիյոկյուդլը աստիճանաբար փոքրանում է, հավանաբար կլիմայական փոփոխությունների և վերջին հրաբխային ակտիվության պատճառով։

Սառցադաշտը սնում է մի քանի սառցադաշտային ծագման լճեր, այդ թվում նաև Իյոկյուլսաուրլոունը և Գրաինալոունը։

## Պատկերասրահ

Image:Breidamerkurjoekull.jpg|
Image:VatnajoekullDetailSkaftafell.jpg|
Image:OeraefajoekullMorning.jpg|
Image:HvannadalshnjukurSunRise.jpg|
Image:Iceland Grimsvoetn 1972-B.jpg|
Image:Frenteglaciar.jpg
Image:Vatnajökull2000.jpg


## Ծանոթագրություններ

## Արտաքին հղումներ
* 
* 
* Glacier Guides — походы на ледник Ватнайокутль (Ватнайёкюдль) из парка Скафтафедль
* Ледяная пещера в Исландии. Фоторепортаж

Կատեգորիա:Իսլանդիայի սառցադաշտեր
Լորենցո Մորոն Գարսիա

**Լորենցո Խեսուս Մորոն Գարսիա** (, հայտնի է նաև որպես **Լորեն**, ), իսպանացի ֆուտբոլիստ, իսպանական «Ռեալ Բետիս» ակումբի հարձակվող։

## Ակումբային կարիերա
Լորենը ծնվել է Մարբելյայում (Անդալուսիա)։ Նա խաղացել է «Պենյա Լոս Կոմպադրես», «Մարբելյա» և «Վասկես Սենտրալ» ակումբների երիտասարդական թիմերում։ 2012 թվականին պայմանագիր է կնքել Տերսերայի «Ունիոն Էստեպոնա» ակումբի հետ։ Սեպտեմբերի 1-ին նա կատարել է իր նորամուտը մեծահասակների մակարդակում՝ խաղադաշտ դուրս գալով «Էլ Պալո» ակումբի դեմ խաղում (0:1)։

2012 թվականի սեպտեմբերի 30-ին Լորենը խփել է իր առաջին գոլն ակումբի կազմում՝ դառնալով «Վելես» ակումբի դեմ խաղի երրորդ գոլի հեղինակը (4:1)։ Հաջորդ տարվա հունվարին նա վերադարձել է «Մարբելյա», որը հանդես էր գալիս նույն դիվիզիոնում։ 2014 թվականի հուլիսի 8-ին՝ ակումբի երրորդ դիվիզիոն անցնելուց հետո, Լորենը վարձավճարով տեղափոխվել է չորրորդ դիվիզիոնի «Վելես» ակումբ մեկ տարով։

2015 թվականի հունվարի 29-ին Լորենը պայմանագիր է կնքել «Ռեալ Բետիս» ակումբի հետ և անմիջապես ուղարկվել պահեստային թիմ, որը հանդես էր գալիս Սեգունդա Բ-ում։ 2015/2016 մրցաշրջանի ընթացքում Լորենը խփել է 13 գոլ, սակայն չի կարողացել թիմին փրկել դուրս մնալուց։ 2016 թվականի հունիսի 20-ին նա պայմանագրի ժամկետը երկարաձգել է մինչև 2018 թվական։ 2017 թվականի մայիսի 14-ին ֆուտբոլիստը ձևակերպել է հեթ-տրիկ «Ատլետիկո Էսպանյոլ» ակումբի դեմ խաղում։ Լորենը դարձել է իր ակումբի լավագույմ ռմբարկու Տերսերայում՝ խփելով 15 գոլ 31 խաղի ընթացքում և օգնելով թիմին վերադառնալ Սեգունդա Բ։

2018 թվականի հունվարի 30-ին Լորենը երկարաձգել է ակումբի հետ պայմանագրի ժամկետը մինչև 2021 թվական և ընդգրկվել հիմնական թիմի կազմում, որը հանդես էր գալիս Իսպանիայի առաջնությունում։ Փետրվարի 3-ին նա կատարել է իր նորամուտը թիմի կազմում՝ խաղադաշտ դուրս գալով հանդիպման առաջին րոպեներից և դառնալով դուբլի հեղինակ «Վիլյառեալի» դեմ տնային խաղում (2:1)։

## Անձնական կյանք
Լորենի հայրը՝ Լորենցո Մորոնը, նույնպես եղել է ֆուտբոլիստ։ Նա խաղացել է կենտրոնական պաշտպանի դիրքում և հիմնականում հանդես է եկել «Սալամանկա» և «Ռեկրեատիվո» ակումբներում։

## Ծանոթագրություններ

## Արտաքին հղումներ
* 
* 
* 
* Ֆուտբոլիստի էջը Lapreferente կայքում 
* Ֆուտբոլիստի էջը Beticopedia կայքում 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Բետիսի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Պետրոս Ավետիսյան

**Պետրոս Ավետիսյան** (), հայ ֆուտբոլիստ, «Տոբոլ» ֆուտբոլային ակումբի և Հայաստանի հավաքականի կիսապաշտպան։

## Կարիերա
Ծնվել է Երևանում։ Սկսել է իր կարիերան Մալաթիայի  ֆուտբոլային դպրոցում, որը հետագայում  վերանվանվեց «Բանանց»։ Դրանից հետո, Պետրոսը անցավ բոլոր երիտասարդական մակարդակները, 2014/15 թվականների մրցաշրջանում Հայաստանի առաջին լիգայում նա դարձավ «Բանանց 2»-ի լավագույն ռմբարկու և տեղափոխվեց ակումբի առաջին թիմ։
2014 թվականին նոյեմբերի 11-ին նա իր նորամուտը նշեց Հայաստանի բարձրագույն խմբում՝ «Փյունիկ» ֆուտբոլային ակումբի դեմ խաղի ժամանակ։ Երկու շաբաթ անց նա ընդգրկվեց թիմի հիմնական   կազմում։
2015/16 թվականներին եղել է «Բանանցի» հիմնական խաղացողներից մեկը։ Ակումբն այդ մրցաշրջանում նվաճել է Հայաստանի գավաթը։ Նրա խաղը գնահատված է եղել շատ 
ֆուտբոլային մասնագետների կողմից։ Հայաստանի ֆուտբոլի ֆեդերացիայի նախագահ Ռուբեն Հայրապետյանը հայտարարել է, որ Ավետիսյանը կարող է դառնալ երկրորդ Հենրիխ Մխիթարյանը, եթե նրա պես սկսի քրտնաջան աշխատել։ «Բանանց»-ի  գլխավոր մարզիչ՝ իսպանացի Տիտո Ռամալյոն նշել է, որ Ավետիսյանն ունի մեծ ներուժ և տաղանդ։

2016 թվականին հուլիսի 29-ին Ավետիսյանը Երևանի «Փյունիկ» ֆուտբոլային ակումբի հետ վարձակալական հիմունքներով 6 ամսվա պայմանագիր կնքեց և 2016/17 թվականներին մրցաշրջանի առաջին մրցաշրջանում գրեթե բոլոր խաղերը սկսեց ակումբի մեկնարկային կազմում։ 2017 թվականի հունվարի 23-ին նա տեղափոխվեց «Փյունիկ»։

2019թ.-ի մարտի 27-ին տեղափոխվեց «Արարատ Արմենիա»։

**- Ո՞վ է Ձեր ֆուտբոլային կուռքը:**

- Ֆուտբոլային կուռք որպես այդպիսին չունեմ։ Մանուկ հասակում շատ էի սիրում Զիդանին և Ռոնալդինյոյին, իսկ ավելի մեծ հասակում շատ էի հավանում Ինյեստայի խաղը։

## Հավաքականում
Հայաստանի երիտասարդական հավաքականում Պետրոս Ավետիսյանի առաջին խաղը  եղել է 2015 թվականին սեպտեմբերի 8-ին՝ Ռումինիայի դեմ խաղում (2։3)։
2016 թվականի նոյեմբերի 3-ին նա առաջին անգամ հրավիրվել է Հայաստանի ազգային հավաքական, բայց խաղադաշտ դուրս չի եկել։
Հայաստանի մինչև 21 տարեկանների հավաքականում 2017 թվականի հունիսի 13-ին նա խփեց իր առաջին գոլը։ Ջիբրալթարի դեմ խաղում նա հանդես էր գալիս որպես թիմի ավագ։ 2019 թ. մարտի 28-ին իր նորամուտը նշեց  Հայաստանի ազգային հավաքականի կազմում։ Եվրո-2020-ի ընտրական փուլի երկրորդ տուրի խաղում մեր ընտրանին 0:2 հաշվով պարտություն է կրել, իսկ Պետրոս Ավետիսյանը նորամուտն է նշել ազգային հավաքականի կազմում` փոխարինման մտնելով 74-րդ րոպեին։

## Ծանոթագրություններ

Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փյունիկի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Արարատ-Արմենիայի ֆուտբոլիստներ
Կատեգորիա:Նոայի ֆուտբոլիստներ
Ադել Էկզարկոպուլոս

**Ադել Էկզարկոպուլոս** (, ), ֆրանսիացի դերասանուհի, որը  Կաննի կինոփառատոնին «Լավագույն ֆիլմ» անվանակարգում արժանացել է  Ոսկե արմավենու ճյուղ մրցանակի (Աբդելլատիֆ Քեշիշի և Լեա Սեյդուի հետ  միասին)։

## Կենսագրություն և կարիերա
Էկզարկոպուլոսը մեծացել է Փարիզի 19-րդ թաղամասում՝ «Դե Ֆեթ» հրապարակի մոտ։ Հայրը՝ Դիդիե Էկզարկոպուլոսը, կիթառի ուսուցիչ է, իսկ մայրը՝ Մարինա Նիկը, բուժքույր։ Ադելն ունի երկու փոքր եղբայր։ Պապիկը ծագումով հույն էր։
Ծնողներն աղջկա ամաչկոտությունը հաղթահարելու համար ինը տարեկանից ուղարկեցին դերասանական դասընթացների։ 2005 թվականին առաջին անգամ խաղաց «Martha» ֆիլմում, որից հետո այցելության գնաց ծնողներին։ 2006 թվականին նրան նկատեց գործակալը, ում առաջարկով էլ աղջիկն սկսեց խաղալ ֆրանսիական «R.I.S, police scientifique»  կինոսերիալում։ Տասներեք տարեկան հասակում գլխավոր դերում հանդես եկավ 
«» ֆիլմում։
Արտիստուհին նկարահանվել է հետևյալ ֆիլմերում՝  «Թոկից փախածները Տիմպելբախից» (2008), «Շուրջկալ» (2010), «Քավության նոխազ» (2010), «Ժինոյի պատմությունը» (2011), «Սպիտակ քառակուսին» (2011), «Ինքս ինձ հետ» (2012) և «Նախկինում ես մռայլ էի» (2013), այնուհետև նա ունեցավ միջազգային մեծ ճանաչում «Ադելի կյանքը» ֆիլմում, որը նկարահանվել է  ֆրանսիացի կինեմատոգրաֆիստների կողմից։ Ֆիլմն արժանացել է Ոսկե արմավենու ճյուղ մրցանակի։ Էկզարկոպուլոսը դարձավ «Ոսկե արմավենու ճյուղ» մրցանակի ամենաերիտասարդ կին հաղթողը։

## Անձնական կյանք
2016 թվականի փետրվարից Ադելը հանդիպում է  ռեփեր Դումի հետ, ով Փարիզի L'Entourage  2Fingz խմբի անդամ է։ Նա ունի որդի՝ Իսմայել Ֆրիմոն, ծնված 2017 թվականի ապրիլին։

## Ֆիլմագրություն

## Մրցանակներ և առաջադրումներ

## Արտաքին հղումներ

Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:«Սեզար» մրցանակի դափնեկիրներ
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի մոդելներ
Խորխե Մերե

**Խորխե Մերե Պերես** (, ), իսպանացի ֆուտբոլիստ, «Քյոլն» ակումբի պաշտպան։

## Ակումբային կարիերա
thumb|left|190px|Մերեն «Քյոլնի» կազմում
Մերեն իր հայրենի քաղաքի «Օվիեդո» ակումբի սան է։ 2010 թվականին նա տեղափոխվել է Խիխոնի «Սպորտինգի» երիտասարդական ակումբ։ 2014 թվականի հուլիսի 24-ին Մերեն կնքել է իր առաջին պրոֆեսիոնալ պայմանագիրը. հրաժարադրամի չափը կազմել է 25 մլն եվրո։ 2015 թվականի հունվարին նրանով հետաքրրքվել է անգլիական «Նյուքասլ Յունայթեդ» ակումբը։ 2015 թվականի ապրիլի 11-ին՝ «Սարագոսայի» դեմ խաղում Խոչխեն կատարել է իր նորամուտը Սեգունդայում։ Ակումբում անցկացրած առաջին մրցաշրջանում Մերեն թիմին օգնել է զբաղեցնել երկրորդ տեղը և անցնել բարձրագույն դիվիզիոն։ «Ռայո Վալեկանո» ակումբի դեմ խաղում Մերեն կատարել է իր նորամուտը Լա Լիգայում։

2017 թվականի ամռանը Խորպեն տեղափոխվել է գերմանական «Քյոլն»՝ կնքելով հինգ տարվա պայմանագիր։ Տրանսֆերի արժեքը կազմել է 7 մլն եվրո։ Սեպտեմբերի 9-ին՝ «Աուգսբուրգի» դեմ խաղում, Մերեն կատարել է իր նորամուտը Բունդեսլիգայում։ 2018 թվականի փետրվարի 2-ին՝ Դորտմունդի «Բորուսիա» ակումբի դեմ խաղում Խորխեն խփել է իր առաջին գոլը հօգուտ «Քյոլնի»։ Մրցաշրջանի արդյունքում ակումբն անցել է երկրորդ Բունդեսլիգա, սակայն Մերեն մնացել է թիմում։

## Միջազգային կարիերա
2015 թվականին Մերեն Իսպանիայի մինչև 19 տարեկանների հավաքականի կազմում հաղթել է Հունաստանում անցկացվող Եվրոպայի պատանեկան առաջնությունում։ Մրցաշարում նա խաղացել է Նիդերլանդների, Գերմանիայի, Ֆրանսիայի և երկու անգամ Ռուսաստանի դեմ խաղերին։

2017 թվականին Մերեն Իսպանիայի երիտասարդական հավաքականի կազմում դարձել է Լեհաստանում անցկացվող Եվրոպայի երիտասարդական առաջնության արծաթե մեդալակիր։ Մրցաշարում նա մասնակցել է Մակեդոնիայի, Պորտուգալիայի, Իտալիայի և Գերմանիայի հավաքականների դեմ խաղերին։

## Ձեռքբերումներ
**Միջազգային**

 **Իսպանիա (մինչև 19)**
*  Եվրոպայի պատանեկան առաջնություն - 2015

 **Իսպանիա (մինչև 21)**
*  Եվրոպայի երիտասարդական առաջնություն - 2017

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
* Sporting official profile 

Կատեգորիա:Բունդեսլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սպորտինգ Խիխոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Քյոլնի ֆուտբոլիստներ
Կատեգորիա:Կադիսի ֆուտբոլիստներ
Էլեոնորա Փիրուզյան

**Էլեոնորա Սուրենի Փիրուզյան** (օրիորդական ազգանունը՝ Մովսեսյան, ), հայ մոլեկուլային գենետիկ։ Կենսաբանական գիտությունների դոկտոր (1977), պրոֆեսոր (1985)։ ՌԴ-ում բույսերի գենային ճարտարագիտության հիմնադիրներից։

Լև Փիրուզյանի կինը, Անաստաս Փիրուզյանի մայրը։

## Կենսագրություն
Էլեոնորա Փիրուզյանը ծնվել է 1940 թվականին Երևանում։ 1962 թվականին ավարտել է Երևանի պետական համալսարանը։ 1978-1998 թվականներին եղել է Ռուսաստանի գիտությունների ակադեմիայի մոլեկուլային գենետիկայի, 1998 թվականից՝ ՌԳԱ Ն. Վավիլովի անվան ընդհանուր գենետիկայի ինստիտուտների լաբորատորիաների վարիչ։

Աշխատանքները վերաբերում են անդրգենային բույսերի մոդելների վրա գերհույզային պատասխանների մոլեկուլային մեխանիզմներին։

## Երկեր
* Плазмиды агробактерий и генетическая инженерия растений, "Наука", 1985.
* Основы генетической инженерии растений, Наука, 1988. - Библиогр.: с. 270-301 (1137 назв.). - 3200 экз.. - ISBN 5-02-003938-1
* Piruzian E. S., Ishkin A. A., Nikol'skaya T. A., MOLECULAR BIOLOGY, 2009, том 43 , стр. 159 - 165.
* Bruskin S.S., Abdeev Rustam M., Abdeeva Inna A., Bruskin Sergey S., Musiychuk Konstantin A., Goldenkova-Pavlova Irina V., Piruzian Eleonora S. GENE, 2009, том 436 , стр. 81 - 89.

## Ընտանիք
* Հայր՝ Սուրեն Մովսեսյան
* Ամուսին՝ Լև Փիրուզյան
* Որդի՝ Անաստաս Փիրուզյան

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Կենսաբանական գիտությունների դոկտորներ
Կատեգորիա:Հայ մոլեկուլային գենետիկներ
Կատեգորիա:Հայ պրոֆեսորներ
Անաստաս Փիրուզյան

**Անաստաս Լևի Փիրուզյան** (), հայ մաշկաբան, բժիշկ։ Բժշկական գիտությունների դոկտոր (2005 թ.), պրոֆեսոր։

## Կենսագրություն
Անաստաս Փիրուզյանը ծնվել է 1963 թվականին Մոսկվայում, Լև և Էլեոնորա Փիրուզյանների ընտանիքում։ 1986 թվականին ավարտել է Մոսկվայի Ն. Ա. Սեմաշկոյի անվան բժշկական ստոմատոլոգիական ինստիտուտի բուժական ֆակուլտետը։ 1991 թվականից եղել է ՌԴ ԲԳԱ կենտրոնական կլինիկական հիվանդանոցի մաշկաուռուցքաբանության և լազերային վիրաբուժության բաժանմունքի բարձրակարգ բժիշկ-մաշկաբան, 2004 թվականից, միաժամանակ՝ դեղաբանության ֆիզքիմիական հիմնախնդիրների տեսության կենտրոնի գլխավոր գիտաշխատող, ՌԴ բժշկական գիտությունների հետդիպլոմային կրթության ակադեմիայի դասախոս։ Վերապատրաստվել է Ավստրիայի, Անգլիայի, Հունգարիայի, Ֆինլանդիայի, ԱՄՆ-ի մասնագիտական կլինիկաներում։

Աշխատանքները վերաբերում են կոսմետոլոգիական միջոցների, դեղանյութերի փորձարարական հետազոտություններին։ Հեղինակ է ուսումնամեթոդական ձեռնարկների։

## Մրցանակներ
* Լանցետ մրցանակի դափնեկիր (2014 թ.), արժանացել է «Ոսկե լանցետ» արձանիկի՝ որպես լավագույն մաշկաբան
* Ռուսաստանի պլաստիկ վերականգնողական և էսթետիկ վիրաբույժների միության անդամ

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ բժիշկներ
Կատեգորիա:Հայ մաշկաբաններ
Կատեգորիա:Հայ պրոֆեսորներ
Մամայի բալան

***«Մայրիկի տղան»*** ( — *Ջուր բերողը*), 1998 թվականի կատակերգական ժանրի ֆիլմ, որի ռեժիսորն է Ֆրենք Կորաչին։ Գլխավոր դերերում են Ադամ Սենդլերը, Քեթի Բեյթսը, Ֆեյրուզա Բալկը, Հենրի Վինկլերը, Ջերի Ռիդը, Լերի Ջիլիարդը, Բլեյկ Քլարկը և Ջոնաթան Լոուգրենը։

## Սյուժե
Բոբը արդեն 31 տարեկան է, իսկ նա անգամ քայլելու ունակ չէ առանց իր մոր խորհուրդների։ Նրա սիրած զբաղմունքը ֆուտբոլային հանդիպումների ժամանակ խաղացողներին ջուր մատուցելն է, սակայն դա գումար վաստակելու միջող չէր։ Մի հրաշալի օր ֆուտբոլային հավաքականի մի մարզիչ նկատում է, թե ինչպես է զայրացած Բոբին գետնին գցում թիմի հիմնական խաղացողներից մեկին և նրան հրավիրում է միանալ ամերիկյան ֆուտբոլի իրենց թիմին։

## Մրցանակներ և նոմինացիաներ
Ադամը նոմինացվել է «Ոսկե ազնվամորի» մրցանակաբաշխությանը ամենավատ դերասան նոմինացիայում։

## Ծանոթագրություններ

## Արտաքին հղումներ
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1998 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սպորտային ֆիլմեր
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Ֆիլմեր մայր-որդի հարաբերությունների մասին
Այբասար

**Այբասար**, ամրոց Ելիզավետպոլի նահանգի Կարյագինի գավառում, Հագարի գետի վերին հոսանքի ձախ կողմում, լեռնային վայրում։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Հադրութի շրջանի բերդեր և ամրոցներ
Ամուս

**Ամուս**, ամրոց Արևմտյան Հայաստանում, Բալու քաղաքից արևելք հարթավայրում։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Էլազըղի մարզի հայկական բերդեր և ամրոցներ
Կատեգորիա:11-րդ դարի հայկական բերդեր և ամրոցներ
Ամրովա

**Ամրովա**, ավերակ բերդ Մոկքում։ Ավերակները գտնվում էին Մոկքո Ողմի գյուղի մոտ բարձր բլրի վրա պահպանվում էին մինջև 1915 թ.

## Ծանոթագրություններ

Կատեգորիա:Վանի մարզի հայկական բերդեր և ամրոցներ
Կատեգորիա:Մոկքի բնակավայրեր
Կատեգորիա:Ամրոցներ այբբենական կարգով
Ամրական քարանձավ

**Ամրական քարանձավ** (*Ակոթի, Ակոփաքար, Ամրականց քարանձավ, Անձավ, Աքքիփրի, Ջըմփ Ջըմփ Մաղարա, Ջմցըմ Մաղարա, Ջմփզմփ Նաղարա, Թոփրախկայա, Թսփրախկալհ, Թոփրակկալա, Թոփրակկալե, Ռասսփփնա, Ռասախինիլի)*,  ամրոց Արևմտյան Հայաստանում, Վան քաղաքում, նրա hարավ–արևելյան կողմում, Մհերի դուռ կոչվող քարաժայռի վրա։ Կառուցել է Ռուսա Ա թագավորը ( մ.թ.ա 735-713 թթ.) Տուշպայում ասորեստանի թագավոր Թիգլաթպալասար III-ի ավերածություններից հետո, այն կոչելով Ռուսախինա կամ Ռուսախինիլի։ Բերդի տարածքում պահպանվում են շինությունների ավերակներ։ Այստեղ պարբերաբար պեղումներ են կատարել Ն. Մառը, Հ. Օրբելին, միսիոներ Ռայնոլդը, ինչպես նաև Կլեյտոնը, Ռասսամը, Լեհման-Հաապտը, Վ. Բելքը և ուրիշներ։ Կառույցների մեծ մասը հում աղյուսից է։ Պեղումների ժամանակ բացվել են գունավոր քարերով, շախմատաձև շարված տաճարի պատերը, զոհարանը, հայտնաբերվել են պատկերազարդ, դեկորատիվ վահաններ, կահույքի քանդակազարդ մասեր, խճանկարի բեկորներ, գունավոր փայլեցրած խեցեղեն, ուրարտական սեպագրեր, փղոսկրյա արձանիկներ, ոսկյա և արծաթյա իրեր, զենքեր, կնքադրամներ, թագավորական քանդակազարդ կապարճներ, երկրագործական գործիքներ, թևավոր ցուլի բրոնզե արձանիկներ, մետաքսե գործվածքի մնացորդներ, գինու կավե խոշոր կարասներ, մարդկային կմախքի ոսկրներ և այլն։ Գտածո նյութերի մեծ մասը այժմ պահվում է Բրիտանական և Բեռլինի թանգարաններում, մասամբ նաև Սանկտ Պետերբուրգի Էրմիտաժում։ Ամրական քարանձավ հավանարար ավերվել ու լքվել է ուրարտական պետության թուլացման և անկման ժամանակ տնակներում, մ.թ.ա. VI դ. սկզբներին։  Ամրական քարանձավ ըստ երևույթին վանեցիների շրջանում հայտնի ավանդական Պղնձե քաղաքն է։

## Ծանոթագրություններ

Կատեգորիա:Թուրքիայի ամրոցներ
Կատեգորիա:Վանի նահանգ
Անարխիստները (ֆիլմ)

**«Անարխիստները»** (), գեղարվեստական ֆիլմ, ռեժիսոր՝ Էլի Վաժեման։ Ֆիլմի պրեմիերան կայացել է 2015 թվականի մայիսի 15։ Ռուսաստանում ցուցադրվել է 2016 թվականի փետրվարի 25-ին։

## Սյուժե
Ֆիլմը պատմում է Ժաննա Ալբերտինի մասին, ով ունեցել է որբ և աղքատ մանկություն, սակայն եղել է խիստ նպատակասլաց։ Դառնալով դեռահաս, անցել է ծառայության Փարիզի ոստիկանությունում։ Հետագայում, դառնալով «ժանդարմերիայի հրամանատար», իշխանությունները որոշել են նրան ուղարկել լրտեսելու մի ժումբ անարխիստների։ Ժամանակի ընթացքում Ժանը ծանոթանում է «հանցագործների» գաղափարներին և աստիճանաբար սկսում է համակրել նրանց։

## Դերերում
* Թահար Ռահիմ — Ժան Ալբերտին
* Ադել Էկզարկոպուլոս — Ջուդիտ Լորիլարդ
* Սվան Արլո
* Գիյոմ Գուի
* Կարիմ Լեկլու
* Սառա Լեպիկար
* Սեդրիկ Կան

## Ծանոթագրություններ

## Արտաքին հղումներ
* Фильм на сайте «Film.ru» 

Կատեգորիա:2010-ականների ֆրանսիական ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆիլմեր, որոնց գործողությունները տեղի են ունենում Ֆրանսիայում
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական ֆիլմեր
Կատեգորիա:Ֆրանսիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1899 թվականին
Կատեգորիա:2010-ականների ֆրանսերեն ֆիլմեր
Ռիոն (քաղաք)

**Ռիոն** (, ), փոքր քաղաք Հունաստանի Պելոպոնես թերակղզու հյուսիս-արևելքում։ Գտնվում Պատրաիկոսի ափին, Պատրասից 8 կմ հյուսիս-արևելք։ Վարչականորեն պատկանում է Արևմտյան Հունաստան պերիֆերիային։ Բնակչության թիվը, ըստ մարդահամարի, կազմում է 4664 բնակիչ։ Համայնքի տարածքը կազմում է 3,45 կմ քառ․ է։

Ռիոնում է գտնվում Պատրոսի համալսարանի կամպուսը։ Քաղաքում կա բավականին մեծ ամրոց։ Պատրոսի համալսարանը և հիվանդանոցը տեղակայված են հարավ-արևելքում։

Ռիոնի նեղուցով, որը բաժանում է Պատրաիկոսը Կորնթոսյան ծովածոցից, անցնում է Ռիո-Անտիրիո կամուրջը։ Քաղաքի հարավարևելյան կողմում  Պանախիակոն լեռներն են։

## Ստուգաբանություն
Քաղաքի անունն առաջացել է հին հունարեն ῥίον (հրվանդան) բառից։

## Պատմություն
Ռիոն քաղաքում բնակչություն եղել է դեռևս հին ժամանակներից։ Այստեղ է գտնվել Պոսեյդոնի տաճարը։

1499 թվականին Օսմանյան սուլթան Բայազիդ II-ը կառուցել է ամրոց Ռիոնի տաճարի ավերակների վրա։ 1532 թվականին ջենովացի ծովակալ Անդրեա Դորիան գրավել է բերդը, սակայն միևնույն տարում թուրքերը վերադարձրել են այն։ 1603 թվականին մալթիական օրդենի ասպետները ավերել են ամրոցը Պատրիայի և Լեպանտոյի ծովամարտի ժամանակ։ Թուրք-վենետիկյան պատերազմի ժամանակ 1687 թվականին ծովակալ Ֆրանչեսկո Մորոզինին գրավել է ամրոցը։ Վենետիկյան շրջանում բերդը վերակառուցվել և ստացել իր ժամանակակից տեսքը։ Ամրոցի հարակից բնակավայրն առաջին անգամ հիշատակվել է 1697 թվականին։ 1715 թվականին թուրք-վենետիկյան պատերազմի ժամանակ թուրքերը կրկին գրավում են բերդը։ 1828 թվականին ֆրանսիական արշավախմբի պաշարման ժամանակ թուրքերը հանձնել են ամրոցը գեներալ Մեզոնին։ 1831-1912 թվականներին հույներն ամրոցն օգտագործել են որպես բանտ։ 1923 թվականին հույն-թուրքական բնակչության փոխանակության ժամանակ Ռիոնում բնակություն են հաստատել Փոքր Ասիայից եկած փախստականները։ 1941 թվականին Ռիոնը շրջափակվել էր «Առանցքի ուժեր»-ի երկրների կողմից։

## Տրանսպորտ
Քաղաքի կենտրոնում գտնվում է «Ռիոն» երկաթուղային կայարանը՝ Աիոս Անդրեաս - Աիոս Վասիլիոս երկաթգծի վրա։ Ռիոնով անցնում է «Իոնիա» (Α5) ավտոմայրուղին, որը E55 Եվրոպական երթուղու մասն է կազմում։ Օլիմպիա ավտոճանապարհը (Α8), որը E65 Եվրոպական երթուղու մի մասն է, միացնում է Ռիոն քաղաքը Էլեֆսիսի հետ։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ադրբեջանի խորհրդանիշներ

**Ադրբեջանի խորհրդանիշներ** (), Ադրբեջանական ժողովրդի ճանաչման նշաններն են։

## Ադրբեջանի Հանրապետության խորհրդանիշները

## Տես նաև
* Ադրբեջանական մանաթ
* Ադրբեջանի օրհներգ
* Ադրբեջանի զինանշան
* Ադրբեջանի դրոշ

## Ծանոթագրություններ

Կատեգորիա:Ադրբեջանի պետական խորհրդանիշեր
Կատեգորիա:Խորհրդանիշներ
Ռիխտերսֆելդ

**Ռիխտերսֆելդի արգելոցի մշակութային և բուսաբանական լանդշաֆտ** (), լեռնային անապատային տարածք ՀԱՀ Հյուսիսային Կապի գավառի հյուսիս-արևմուտքում։ Ռիխտերֆելդի արգելոցը գտնվում է նամա ժողովրդի համայնքի կառավարման ներքո, ովքեր վարում են կիսաքոչվորական կյանք, որը ըստ բանավոր ավանդույթների և գիտնականների չի փոփոխվել 2000 տարվա ընթացքում։  Տարածքում գտնվում են սեզոնային  արոտավայրեր և շարժական շինություններ (նամա ցխարու օմս), այնտեղից հավաքում են դեղաբույսեր։

Արգելոցը գտնվում է համանուն ազգային պարկից հարավ և 2007 թվականից համարվում է ՅՈՒՆԵՍԿՕ-ի Համաշխարհային ժառանգության օբյեկտ։

## Դիրք
thumb|250px|left|Հյուսիսային հատվածը ազգային պարկ է, հարավային մասը՝ արգելոցը
Արգելոցը գտնվում է Քեյփթաունից շուրջ 600 կմ հյուսիս, Պորտ-Նոլլոյից հյուսիս արևմուտք։ Բացի այդ այնտեղ կարելի է հասնել Յոհաննեսբուրգից ինքնաթիռով մինչև Ապինգտոն, այնուհետև ավտոմեքենայով։ Մեկ այլ երթուղի էլ կա, ճանապարհն անցնում է  Նամիբիայով Էքստինֆոնտենի միջով, սակայն այն դժվարանցանելի է։ Արգելոցի և ազգային պարկի տարածքում կան վեց խոշոր բնակավայրեր Խուբոսը  (), Էկստինֆոնտենը (), Լեկկերսինը (), Սանդրիֆտը (), Պորտ Նոլլոն () և Ալեքսանդեր Բեյը ()), առաջին երկուսը գտնվում են օբյեկտի սահմանին։

Արգելոցը կառավարվում է տեղաբնակների կողմից, որոնք ի թիվս այլ միջոցառումների, արգելոցի  տարածքում կազմակերպում են էքսկուրսիաներ։ Արգելոցի տարածքում գցված են մի քանի ավտոմոբիլային երթուղիներ։ Ճանապարհները ոչ միշտ են անցանելի հնարավոր ջրհեղեղների պատճառով։

## Պատմություն
Ռիխտերֆելդի արգելոցը ստեղծվել է շուրջ 10 տարի առաջ, երբ տեղաբնակ նամա ժողովուրդը սկսեց հեռանալ Ռիխտերֆելդի ազգային պարկի իրենց ավանդական տարածքներից։ Արգելոցը դարձավ նամաների կիսաքոչվորական ապրելակերպի վերջին հանգրվանը։ Նամաները կատարում են սեզոնային տեղաշարժեր, իրենց շարժական բնակարաններով, լեռներից դեպի գետը և վարում են կայուն և հավասարակշռված էկոհամակարգով կենսակերպ։ Այս անհետացող կենսակերպը, հազվագյուտ բուսաբանական բազմազանության հետ մեկտեղ հիմք հանդիսացան արգելոցը Համաշխարհային ժառանգության օբյեկտների ցանկում ընդգրկելու համար։

## Բուսական և կենդանական աշխարհ
Արգելոցի լանդշաֆտին բնորոշ է անապատայինից մինչև լեռնային գոտու բազմազան բուսատեսակների առկայությունը։ Արգելոցը գտնվում է էնդեմիզմի հինգ կենտրոններից մեկում, սուկուլենտային սարահարթում որտեղ աճում են ավելի քան 350 էնդեմիկ բուսատեսակներ։ Միայն արգելոցի տարածքում կարելի է հանդիպել 33 հազվագյուտ բուսատեսակների։ Միևնույն ժամանակ սուկուլենտային սարահարթի բուսատեսակների 18 %-ը գտնվում են ոչնչացման վտանգի տակ հանքարդյունահանման և ապօրինի գյուղատնտեսության վարման պատճառով։ Միայն գործունեության նման տեսակների արգելումը արգելոցը կարող է դարձնել հազվագյուտ բնապահպանական օբյեկտ։

## Ծանոթագրություններ

Կատեգորիա:Համաշխարհային ժառանգություն Հարավաֆրիկյան Հանրապետությունում
Հասմիկ Շիրոյան

**Հասմիկ Շիրոյան** ( ), ուկրաինահայ երգչուհի և երգերի հեղինակ։ Առավել հայտնի է «Ուկրաինայի ձայնը» (4-րդ եթերաշրջան), «Դեպի Եվրատեսիլ 2017» (1-ին եթերաշրջան) և «Դեպի Եվրատեսիլ 2018» (2-րդ եթերաշրջան) նախագծերին մասնակցությամբ։

## Կյանք և գործունեություն
Հասմիկ Շիրոյանը ծնվել է 1993 թվականի ապրիլի 20-ին Երևանում։ Երբ նա երեք տարեկան էր, ընտանիքը լքեց Հայաստանը և բնակություն հաստատեց Ուկրաինայի Դնեպրոպետրովսկ (այժմ՝ Դնեպր) քաղաքում։ Ուկրաինայում նա շարունակում էր սովորել հայերեն։ Հինգ տարեկանում սկսեց սովորել դաշնամուր նվագել, իսկ տասներեք տարեկանում՝ երգել։ 2008-2010 թվականներին սովորել է Դնեպրոպետրովսկի բժշկական վարժարանում։ Ավելի ուշ հաճախել է Դնեպրոպետրովսկի Օլես Գոնչարի անվան պետական համալսարան, որն ավարտել է 2015 թվականին հոգեբանության ոլորտում գիտական աստիճանով։

### «Ուկրաինայի ձայնը» և «Դեպի Եվրատեսիլ»
2014 թվականին Շիրոյանը որոշեց մասնակցել «Ուկրաինայի ձայնը» նախագծի չորրորդ եթերաշրջանին՝ լսումների փուլին կատարելով լեհերեն երգ՝ Չեսլավ Նեմենի «Dziwny jest ten świat»-ը (): Նա միացավ Անի Լորակի թիմին, բայց շոուի երրորդ փուլից դուրս մնաց։

2016 թվականին Շիրոյանը մասնակցեց «Դեպի Եվրատեսիլ 2017» նախագծին՝ Եվրատեսիլ 2017 երգի մրցույթի Հայաստանի ազգային ընտրությանը։ Լսումների փուլից հետո նա միացավ Իվետա Մուկուչյանի թիմին, սակայն 4-րդ փուլում դուրս մնաց մրցույթից։ Նրա հեռացումը վրդովեցրեց հեռուստադիտողներին․ Շիրոյանին վերադարձնելու նպատակով նրանք կազմակերպեցին առցանց ստորագրահավաք։ Մրցույթից հետո Շիրոյանը տվեց իր առաջին հայաստանյան համերգը Երևանում։ Ավելի ուշ նաև շարունակեց աշխատել երաժշտական արդյունաբերության ծառայությունների մատակարար «The Famous Company» ընկերության հետ։

2017 թվականի դեկտեմբերի 27-ին հաստատվեց, որ Շիրոյանը կվերադառնա «Դեպի Եվրատեսիլ 2018» նախագիծ։ Նրա «You & I» () երգը ներկայացվեց 2018 թվականի հունվարի 17-ին։ Փետրվարի 21-ին Հասմիկ Շիրոյանը անցավ երկրորդ կիսաեզրափակիչ, բայց փետրվարի 25-ին կայացած եզրափակչում զբաղեցրեց հինգերորդ հորիզոնականը։

## Սկավառակագրություն
### Սինգլներ

## Ծանոթագրություններ

## Արտաքին հղումներ
* Ֆեյսբուք
* Ինստագրամ 
* Թվիթթեր
* YouTube
* SoundCloud

Կատեգորիա:21-րդ դարի երգչուհիներ
Կատեգորիա:Ուկրաինահայ երգչուհիներ
Կատեգորիա:Ուկրաինահայ կոմպոզիտորներ
Հենրի Դավիթ

**Հենրի Դավիթ** () (), իսրայելցի դերասան։

## Կենսագրություն
Հենրի Մակարովը ծնվել է Ադրբեջանում, Լիլյա և Ռոլանդ Տեր- Մակարովների ընտանիքում։ Հենրիի հայրը սերում է հայկական և հրեական արմատներից՝ Տեր-Մակարյան-Խեյլովսկի։ Վերջին ժամանակների նրա հիշողություններից․ 

Երբ Հենրին 17 տարեկան էր, նրա հայրը մահացավ ավտովթարից։ Հենրին մեծացել է Մոսկվայում, իսկ 11 տարեկանում ընտանիքով հայրենադարձվել են Իսրայել։ Դեռևս երեխա ժամանակ  նա նկարահանվել է մանկական հաղորդումներում, նաև մասնակցել է եբրայերեն լեզվով ուսուցողական հաղորդումներին, որոնք ձայնագրվել են տեսաերիզներով։ Թել Ավիվի մշակույթի դպրոցում ստացել է միջնակարգ կրթություն, որտեղ էլ զբաղվել է թատրոնով։ Ծառայել է Իսրայելի պաշտպանության բանակի ռազմաօդային ուժերում։

1999 թվականին ընդունվել է Նիսան Նաթիվի անվան  թատերական ստուդիան։ 2001 թվականից սկսել է աշխատել «Գեշեր»-ի թատրոնում և խաղացել «Վարպետը և Մարգարիտան», «Միջամառային գիշերվա երազ», «Ֆիգարոյի ամուսնությունը», «Դոն Ժուան», «Տղան և աղավնին», «Տիրամայրը», Ֆինիտա լա կատակերգություն  և այլ ներկայացումներում։  2007 թվականին նրան հայտնություն բերեց «Հասնել ձեռքով» հեռուստասերիալը, որը եթեր է հեռարձակվել երկրորդ հեռուստալիքով։

2008 թվականին մասնակցել  է մանկական ֆանտաստիկ սերիալի երկրորդ եթերաշրջանի նկարահանումներին։

2009 թվականին հանդես է եկել «Օլիմպիուս ինֆերնո»  («Օլիմպիական դժոխք»)  ֆիլմի գլխավոր՝Մայքլի դերում, որտեղ գլխավոր հերոսուհին Պոլինա Ֆիլոնենկոն է։ Հենրին խաղացել է երիտասարդ ամերիկացի  Մայքլի դերը, որը Հարավային Օսիայում հանդիպում է լրագրող Ժենյային, որի հետ մանկության տարիներին ուսանել է մոսկովյան դպրոցում։  Նույն տարում նկարահանվել է «Կիրոտ»  ֆիլմում՝ հանցագործի դերում։

2010 թվականին Հենրի Դավիթը ռուսախոս իսրայելցի դերասանուհի Աննե Բուկշթեյնի հետ նկարահանվել են «Կատաղություն» ֆիլմում։

Հենրի Դավիթն ամուսնացած է, բնակվում է Պետախ-Տիկվա քաղաքում, ունի որդի՝ Միքայելը, ի  պատիվ Մայքլ Ջեքսոնի անվան, դուստր Դարյան, որը ծնվել է 2011 թվականին։

## Ֆիլմագրություն
*2006 — A Touch Away— Զորիկ Մինց
*2007 — Screenz — Դանիա
*2009 — Revivre — Ալբերտ
*2009 — Եռյակ (սերիալ) — Միշա
*2009 — «Օլիմպիուս ինֆերնո» — Մայքլ
*2009 — «Պատեր» —Պյոտր
*2009 — «Միայնակները» —— սերժանտ Գալպերին
*2009 — «Տողերի արանքում» (սերիալ) — Ստաս
*2010 - «Բարի լույս, պարոն Ֆիդելման»
*2010 — «Կատաղություն» (2010) —Օֆեր
*2015 — «Վիպակ սիրո և մթության մասին» — Գնդապետ Յան
*2018 — «Ոսկե հորդա» —Ֆյոդր

## Ծանոթագրություններ

## Արտաքին հղումներ
* 
* כשהכל בסדר סימן שמשהו לא טוב 
* Давид Генри. Краткая биография 

Կատեգորիա:Թատրոնի դերասաններ
Կատեգորիա:Իսրայելացի դերասաններ
Կատեգորիա:Իսրայելացի մոդելներ
Մեծ Թաղերի քարայր

**Մեծ Թաղերի քարայր**, Մեծ Թաղերից 1 կմ հարավ-արևելք, անմիջապես Իշխանագետի ձախ ափին, ճանապարհի եզրին գտնվող քարայր։ Արտաքինից քարայրը նման է կիսաշրջանաձև միացած բնական ժայռափոր պատուհանների։ Ներսում դրանց թիվն ավելանում է։ Քարայրը բաղկացած  է կիսաշրջանաձև տասը կամարներից։ Դրանցից չորսը իրար կից նայում են դեպի դուրս, իսկ մնացածները տեղադրված են ներսում։ Քարայրի մի մասի հատակները հողային են, մնացածներինը՝ քարե։ Համեմատաբար ավելի մեծ և բարձր կամարը գտնվում է արևելյան մասում, որտեղ կան հողի բավականին հաստ նստվածքներ։ Այսռեղ 1963-64 թվականներին հնագետները 7 մ երկարությամբ և 1,5 մ լայնությամբ անցք են փորել։ Ուսումնասիրությունից պարզվել է, որ Ծծախաչ քարայրի հատակը հիմնականում ծածկված է պալեոլիթի դարաշրջանի կուլտուրական մնացորդներով։

Առաջին՝ սևահողային շերտից բացի, մյուս շերտերը պարունակում են հնագիտական հարուստ նյութեր և կենդանիների մնացորդներ՝ ընձառյուծի, մանր կրծողների, տարբեր տեսակի թռչունների, արջի, ձիու, եզի, կովկասյան եղջերուի, լեռնային այծերի և այլն։

Կենդանիների այս բրածո մնացորդները ժամանակաշրջանի առումով Ազոխ քարանձավի կենդանիներից խիստ երիտասարդ են, և, կարելի է ասել, լրիվ տարբերվում են նրանցից։ Այստեղ հայտնաբերված հնագիտական նյութերը հիմնականում պատրաստված են կայծքարից և հրաբխային ապակուց։ Քարե իրերն իրենց ձևով և պատրաստման տեխնիկայով մեծ հետաքրքրություն են ներկայացնում։

Ծծախաչ կամ Թաղլարի քարայրի կուլտուրական շերտերն իրենց կառուցվածքով և դրանցում հայտնաբերված հնագիտական նյութերով նման լինելով Ազոխի քարայրի Մուստյերյան մշակույթի շրջանի նյութերին, այնուամենայնիվ, խիստ տարբերվում են դրանցից։ Եթե այստեղ գտնվող ներքին շերտերի նյութերը ժամանակաշրջանի և պատրաստման տեխնիկայի տեսակետից մոտ են Ազոխի Մուստյերյան շրջանի նեանդերթալցիների պատրաստած գործիքներին, ապա վերին և հատկապես միջին շերտերի նյութերը հիմնավորապես տարբերվում են Ազոխի քարայր նյութերից։ Ծծախաչ քարայրի վերին շերտի նյութերն ավելի կատարելագործված են։ Այստեղ գերակշռում են փոքր չափերի բարակ շեղբերից պատրաստած նուրբ հարդարում ունեցող գործիքները, դանակները, քերիչները, ծակիչները, ծայրապանակները և այլն։

Հարավային Կովկասի տերիտորիայում Ծծախաչի քարայր-բնակավայրին ավելի նման համարվում են Ջրուչուրի, Մորգայի, Ախշտայի հուշարձանները։

Այս քարայր-բնակավայրերը և՛ իրենց մշակութային շերտերի կառուցվածքով, և՛ հնագիտական նյութերով շատ մոտ են։

Թաղլարի քարայր-բնակավայրը պատկանում է միջին պալեոլիթի վերջին և վերին պալեոլիթի սկզբին։ Այս տեսակետից էլ այն համարվում է Լեռնային Ղարաբաղում պեղած առաջին այն հուշարձանը, որ առատ նյութ է պարունակում նախնադարյան հասարակարգի իրողություններն ուսումնասիրելու համար։

## Ծանոթագրություններ

 

Կատեգորիա:Քարայրեր այբբենական կարգով
Կատեգորիա:Քարանձավներ այբբենական կարգով
Կատեգորիա:Արցախի Հանրապետության քարանձավներ
Ամրաբերդ

**Ամրաբերդ**, ավերակ բերդ Կարսի նահանգում, Նախիջևան գյուղի մոտ, Տեկոր գյուղից հյուսիս։ Պահպանվում են պարիսպների մնացորդները

## Ծանոթագրություններ

:)

Կատեգորիա:Թուրքիայի ամրոցներ
Կատեգորիա:Կարսի մարզ
Ալբանիայի զինանշան

**Ալբանիայի զինանշանը** ստեղծված է Ալբանիայի դրոշի նմանությամբ։ Զինանշանը ունի վառ կարմիր գույն և եզերված է ոսկեգույնով։ Զինանշանի վրա պատկերված են երկգլխանի արծիվ և ոսկեգույն Սկանդերբեգի սաղավարտը, որը ունի այծի եղջյուրներ''։

## Պատմական զինանշանները

Great Arms of Prince Wilhelm of Wied.svg|Ալբանիայի իշխանության զինանշանը (1914-1925)
Coat of arms of the Albania (1925-1928).svg|Ալբանիայի Հանրապետության զինանշանը (1925-1928)
Stema e Mbretnisë Shqiptare.png|Ալբանիայի թագավորության զինանշանը (1928–1939)
Great CoA of the Kingdom of Albania (1939–1943).svg|Ալբանիայի զինանշանը Իտալիայի կազմի մեջ(1939–1943)
Coat of arms of the People's Republic of Albania.svg|Ալբանիայի ժողովրդական սոցիալիստական հանրապետության զինանշանը (1946–1991)
Coat of arms of Albania (1992-1998).svg| Ալբանիայի զինանշանը (1992-1998)
Coat of arms of Albania.svg|Ալբանիայի զինանշանը (1998–ներկա)


## Այլ նշաններ


Principality of Albania (Prince's standard).svg
Principality of Albania (Princess' standard).svg
Principality of Albania (Crown Prince's standard).svg


## Ծանոթագրություններ

Կատեգորիա:1998 թվականի զինանշաններ
Կատեգորիա:Արծիվներով զինանշաններ
Հայաստանի ֆուտբոլի գավաթ 2018-19

**«Հայաստանի Ֆուտբոլի Գավաթ 2018-19ը»** Հայաստանի ֆուտբոլի գավաթի **28-րդ** խաղարկությունն է։ Այն սկսվել է 2018 թվականի սեպտեմբերի 19-ին և ավարտվել 2019 թվականի մայիսի 8-ին։

Խաղարկության վիճակահանությունը տեղի է ունեցել հուլիսի 14-ին ՀՖՖ շտաբ-գրասենյակում։ Վիճակահանության արդյունքով 1/8 եզրափակչում միմյանց դեմ կմրցեն «Լոկոմոտիվ»-«Արարատ», «Յունիոր»-«Լոռի»,  «Երևան»- «Արարատ-Արմենիա», «Արցախ»-«Շիրակ» զույգերը։ «Բանանցը», «Փյունիկը», գործող գավաթակիր «Գանձասար-Կապանը» և «Ալաշկերտը» պայքարը կսկսեն 1/4 եզրափակչից։

## Արդյունքներ
#### 1-ին փուլ

#### 1/4 եզրափակիչ

#### 1/2 եզրափակիչ

#### Եզրափակիչ

## Ռմբարկուներ

## Տես նաև
* Հայաստանի Բարձրագույն խումբ 2018-19
* Հայաստանի Առաջին խումբ 2018-19
* Հայաստանի ֆուտբոլի Սուպերգավաթ 2018-19

## Արտաքին հղումներ
* 2018-19 թվականի Հայաստանի ֆուտբոլի գավաթի բաժինը ffa.am կայքէջում 

## Ծանոթագրություններ

Կատեգորիա:Հայաստանի ֆուտբոլի գավաթներ
Հյուսիսարևմտյան նահանգ

**Հյուսիսարևմտյան նահանգ** (, , , ), Հարավաֆրիկյան Հանրապետության մեծությամբ վեցերորդ նահանգն է։ Հյուսիսում սահմանակցում է Բոտսվանային, արևմուտքում Հյուսիսային Կապին, հարավում Ֆրի Սթեյթին, հարավարևմուտքում Գաուտենգի, արևմուտքում Լիմպոպոյի։ Ստեղծվել է 1994 թվականին՝ վարչական ռեֆորմից հետո։ Նահանգի վարչական կենտրոնն է համարվում Մաֆիկենգը։ Ամենախոշոր քաղաքն է Ռուսթենբուրգը։

## Աշխարհագրություն և կլիմա
Տարածքի մեծ մասը իրենից ներկայացնում է հարթավայր՝ պատմած խոտային բուսածածկով և առանձին ծառերով։ Մագալիսբերգ լեռնաշղթան ձգված է հյուսիսարևմուտքում՝ 130 կիլոմետր երկարությամբ, Պրետորիայից մինչև Ռուստենբուրգ։ Վալ գետը ձևավորում է նահանգի հարավային սահմանագիծը։

## Բնակչություն
Բնակչության մեծ մասը խոսում է տսվանա լեզվով(65,4&nbsp;%), իսկ մնացած մասը աֆրիկաանս, սոթո, կոսա, անգլերեն լեզուներով։ Բնակչության մեծ մասը դավանում է քրիստոնեություն։ Կրթվածության մակարդակը կազմում է 57 տոկոս։ Նահանգը ունի ՀԱՀ-ի ամենաքիչ բարձրագույն կրթություն ստացած բնակչությունը։
thumb|Բնակչության խտություն՝
|alt=|263x263փքս
thumb|Նահանգների լեզուները՝
|alt=|263x263փքս

## Վարչատարածքային բաժանում
Նահանգը բաժանված է չորս գավառի.

* Բոջանալա Պլատինում
* Նգակա Մոդիրի Մոլեմա
* Դոկտոր Քենեթ Կաունդա
* Դոկտոր Ռութ Սեգոմոցի Մոմպատի

## Տնտեսություն
Տնտեսության հիմքն է հանդիսանում հանքարդյունաբերությունը։ Այն կազմում է նահանգի ՀՆԱ-ի կեսից ավելին և աշխատանքով է ապահովում բնակչության մեկ չորրորդ մասին։ Հիմնական օգտակատ հանածոներն են ոսկին, ուրանը, պլատինը և ալմասը։ Նահանգի հյուսիսում և արևմուտքում զարգացած են ոչխարաբուծությունը և խոշոր եղջերավոր անասնաբուծությունը։ Արևելքը և հարավը գյուղատնտեսական շրջաններ են, որտեղ աճեցնում են եգիպտացորեն, արևածաղիկ, ծխախոտ, բամբակ և ցիտրուսներ։

## Կառավարություն
2018 թվականի հունիսի 22-ին Հյուսիսարևմտյան նահանգի կառավարիչ է դարձել Ջոբ Մոկգորոն։

## Ծանոթագրություններ

## Արտաքին հղումներ
* Հյուսիսարևմտյան նահան  «ՀԱՀ֊ի» մասին կայքում (ռուսերեն)

Կատեգորիա:1994 հիմնադրումներ Հարավաֆրիկյան Հանրապետությունում
Կատեգորիա:1994 հիմնադրված պետություններ և տարածքներ
Կատեգորիա:Անգլիախոս երկրներ և տարածքներ
Կատեգորիա:Հարավաֆրիկյան Հանրապետության նահանգներ
Նիդերլանդա-բելգիական հարաբերություններ

Նիդերլանդա-բելգիական հարաբերությունները երկկողմանի հարաբերություններն են Բելգիայի ու Նիդերլանդների միջև։ Այս երկու երկրների դիվանագիտական հարաբերությունները հաստատվել են 1839 թվականին։ Երկրների պետական սահմանի երկարությունը կազմում է 478 կմ։

## Պատմություն
1815 թվականից մինչև 1830 թվականը Վիեննայի վեհաժողովի համաձայն Բելգիան Նիդերլանդների մաս է կազմել։ 1830 թվականի սեպտեմբերի 23-ին տեղի ունեցավ բելգիական հեղափոխությունը և այդ թվականին էլ, անկախություն ստանալով, Բելգիան դուրս եկավ Նիդերլանդների թագավորության կազմից։ Ներկա պահին Նիդերլանդները և Բելգիան պահպանում են ընկերական հարաբերություններ։ Երկու երկրներն էլ ՆԱՏՈ-ի, Եվրախորհուրդի և Բենիլյուքսի մաս են կազմում։

## Առևտուր
Նիդերլանդները տեխնիկա, սարքավորումներ, քիմիկատներ, վառելիք և պարենամթերք են արտահանում Բելգիա։ Նիդերլանդների արտահանության 11.1% բաժին է հասնում Բելգիային։  Ապրանքների ներկրման առումով Բելգիան համարվում է Նիդերլանդների երրորդ մեծ առևտրական գործընկերը (8.2 %): Բելգիայի համար Նիդերլանդները ամենախոշոր գործընկերն է համարվում ապրանքների ներկրման հարցում։

## Ծանոթագրություններ

Կատեգորիա:Բելգիայի երկկողմ հարաբերություններ
Կատեգորիա:Նիդերլանդների երկկողմ հարաբերություններ
Ճամպրուկով աղջիկը (ֆիլմ)

**«Ճամպրուկով աղջիկը»** (), Իտալիա-Ֆրանսիա համատեղ նկարահանված դրամա-մելոդրամա։ Ֆիլմը նկարահանվել է 1961 թվականին։ Ռեժիսորը Վալերիո Ձուրլինին է։ Ժապավենը 1961 թվականին մասնակցել է Կաննի կինոփառատոնին, իսկ գլխավոր դերասանուհի Կլաուդիա Կարիդինալեին շնորհվել է «Դավիդ դի Դոնաթելլոյի» մրցանակ՝ որպես լավագույն դերասանուհի։

## Սյուժե
Երիտասարդ երգչուհի Աիդա Ձեպոնին մենակ է մնում իր ճամպրուկի հետ անծանոթ քաղաքում այն բանից հետո, երբ իրեն լքում է թեթևսոլիկ Մարչելլո Ֆայնարդին, որը խոստացել էր Աիդային, թե նրա համար կարիերա կստեղծի։

Աիդան ուղևորվում է տուն՝ Մարչելլոյի մոտ, սակայն վերջինս իր տասնվեցամյա եղբորը՝ Լորենցոյին խնդրում է, որ խաբի Աիդային, թե այդտեղ նման մարդ չի ապրում։ Աղջկա հետ զրուցելուց հետո պատանին խղճահարությամբ է լցվում նրա նկատմամբ և սկսում է դրամ հայթայթել վերջինիս համար։ Աստիճանաբար Լորենցոն սիրահարվում է Աիդային...

## Դերերում

## Հետաքրքիր փաստեր
«Ճամպրուկով աղջիկը» Իտալական 100 պահպանվող ֆիլմերի ցանկում ընդգրկված ժապավեններից է։

## Ծանոթագրություններ

## Արտաքին հղումներ
*  
*  
* Archivio Cinema ANICA http://www.archiviodelcinemaitaliano.it/index.php/scheda.html?codice=AG%20804

Կատեգորիա:1960-ականների իտալերեն ֆիլմեր
Կատեգորիա:1961 ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական մելոդրամա ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Սև-սպիտակ ֆիլմեր
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մելոդրամա ֆիլմեր
Պաուլա վան դեր Ուստ

**Պաուլա վան դեր Ուստ** (, ), հոլանդացի կինոռեժիսոր և սցենարիստ։ 2001 թվականին նրա «Zus & Zo» (Քույրերը) ֆիլմն առաջադրվել է Կինոակադեմիայի օսկար մրցանակի՝ լավագույն օտարալեզու ֆիլմի համար։

## Գործունեություն
Պաուլա վան դեր Ուստը սովորել է Հոլանդական կինոյի և հեռուստատեսության ակադեմիայում և ավարտական քննության հետ մեկտեղ 1988 թվականին արժանացել է Cannon մրցանակի։ Հետագա տարիներին աշխատել է որպես ռեժիսորի օգնական, 1994 թվականից՝ որպես ռեժիսոր։ VPRO-series Lolamoviola-ի համար ստեղծել է Coma և Achilles en het zebrapad կարճամետրաժ ֆիլմերը։ Առաջինն արժանացել է «Ոսկե հորթ» մրցանակի որպես լավագույն հեռուստատեսային դրամա։

1996 թվականին նկարահանել է De nieuwe moeder (Նոր մայրը) ֆիլմը, Դե Նուույուեդեդ (Նոր Մայր), որտեղ նկարահանվել է նրա ամուսինը՝   Տեու Բուրմասը (հետագայում նկարահանվել է նաև Zus & Zo ֆիլմում)։ De trip van Teetje (Թեյթի ուղևորությունը) նկարահանել է 1998 թվականին, Կեյս Գելի մասնակցությամբ։

Zus & Zo ֆիլմը, որը Պաուլա վան դեր Ուստը նկարահանել է 2001 թվականին, ազատ կերպով հիմնված է Անտոն Չեխովի «Երեք քույրեր» պատմվածքի վրա։ Նրա նախկին ֆիլմերից իրատեսական կերպարները և անձանց միջև հարաբերություններն առանցքային են, սակայն ավելի լի հումորային տարրերով, և անգլիացի սցենարիստի որոշ փոփոխություններից հետո ներկայացվել են «Օսկար» անվանակարգում։

Այնուհետև ստեղծել է Moonlight (2002) անգլերեն թրիլլեր / հեքիաթը  13-ամյա աղջկա և նույն տարիքի թմրառաքչի հարաբերությունների մասին (որը 2004 թվականին մեծ հաջողություն է ունեցել Ամստերդամի Bijlmer տարածքում)։ Moonlight ֆիլմը ընդգրկվել է Մոսկվայի 25-րդ միջազգային կինոփառատոնում։

2001 թվականին Պաուլա վան դեր Ուստը գրել է Մերալ Ուսլուի Roos և Rana հեռուստաֆիլմերի սցենարները։

## Ֆիլմագրություն
* 1988 - Zinderend
* 1994 - Coma
* 1995 - Achilles en het zebrapad
* 1996 - Always yours, for never
* 1996 - De nieuwe moeder
* 1997 - Smakeloos
* 1998 - Meedingers (televisiefilm)
* 1998 - De trip van Teetje
* 1999 - episode 2 (Doolhof) of the television sequel 'De zeven deugden'
* 1999 - Link spel
* 2001 - Zus & Zo
* 2002 - Moonlight
* 2004 - Madame Jeanette
* 2004 - Verborgen gebreken
* 2008 - Tiramisu
* 2008 - Wijster
* 2011 - Black Butterflies
* 2011 - Mixed Up
* 2012 - The Domino Effect
* 2014 - Accused
* 2016 - Tonio
* 2017 - kleine ijstijd

## Ծանոթագրություններ

Կատեգորիա:Հոլանդացի գրողներ
Կատեգորիա:Հոլանդացի կինոռեժիսորներ
Կատեգորիա:Հոլանդացի սցենարիստներ
Հյուսիսային Աթենք

**Հյուսիսային աթենք** () , Հունաստանի ծայրամասային միավորներից մեկը։ Հանդիսանում է տեղական ինքնակառավարման մարմինների շրջանային օրգան և վարչական միավորի մաս։ 2011 թվականին Կալիկրատիսի ծրագրով մտել է Ատտիկա պերիֆերիայի մեջ։ 
Գտնվում է Ատտիկայի հյուսիս- արևելքում, սահմանազատված է Պերնիս, Պենդելիկոն, Իմիտոս և Տուրկովունի լեռներով։ Իր մեջ է ներառում Աթենքի նախկին նոմարխիայի մի մասը և Աթենքի քաղաքային ագլոմերացիայի հյուսիսային մասը։ Սահմանակից է Կենտրոնական Աթենք և Արևելյան Ատտիկա ծայրամասային միավորների հետ։

Վարչական կենտրոնը Կիֆիսյա համայնքն է։

Ըստ 2011 թվականի մարդահամարի՝ Հյուսիսային Աթենքի բնակչության թիվը կազմում է 591680 մարդ, մակերեսը՝ 138,787 կմ² է, բնակչության խտությունը՝ 4263,22 մարդ/ կմ²։

## Վարչատարածքային բաժանում
Հյուսիսային Աթենք ծայրամասային միավորը բաժանվում է 12 համայնքի։

## Տրանսպորտ
Ծայրամասային միավորը սպասարկում են աթենական մետրոպոլիտենի կանաչ և կապույտ ճյուղերը և աթենական «Պրոաստիակոս» երկաթուղային ցանցը։

## Ծանոթագրություններ

Կատեգորիա:Հյուսիսային Աթենք
Տո Սուա

**Տո Սուա** (Բառացիորեն թարգմանվում է որպես Մեծ անցք, ), հրաբխային ծագման ոչ մեծ ջրամբար, գտնվում է Սամոաի Ատուա շրջանի Ուպալու կղզու վրա։

Լիճը համարվում է տեղի տեսարժան վայրերից մեկը և հայտնի զբոսաշրջային վայր է։

Ջրամբարը գտնվու է Լոտոֆոգա և Վավաու ծառերի միջև, Ուպալու կզղու հարավային հատվածում, հրաբխային ակտիվության արդյունքում առաջացած 30 մ խորությամբ փոսում։ Ջրային օբյեկտը գտնվում է Խաղաղ օվկիանոսից մի քանի տասնյակ մետր հեռավորության վրա, և նրա հետ հաղորդվում է ստորգետնյա վտակներով, ինչն էլ թույլ է տալիս պահպանել ջրի մակարդակը ջրավազանում, խուսափելով նրա չորացումից։

Լճի ջուրը առանձնանում է հատուկ թափանցիկությամբ, նրանից այն կողմ հերթությամբ կարելի է տեսնել ավազե հատակը և ձկների զանազան տրոպիկական ֆաունան։

## Ծանոթագրություններ

Կատեգորիա:Լճեր այբբենական կարգով
Կատեգորիա:Սամոայի աշխարհագրություն
Խոսե Մարտին Բեհարանո Սերանո

**Խոսե Մարտին Բեհարանո Սերանո** (, ), իսպանացի ֆուտբոլիստ, որը հանդես է գալիս իսպանական «Կադիս» ֆուտբոլային ակումբում որպես կիսապաշտպան։

## Ակումբային կարիերա
Խոսե Մարտինը ծնվել է անդալուսիական Ռոտա քաղաքում։ Սիրողական մակարդակով ֆուտբոլ է խաղացել գրեթե մինչև 22 տարեկանը՝ հանդես գալով «Ռոտենյուիում» և «Ատլետիկո Սանլուկենոյում»։ 2009 թվականի ամռանը տեղափոխվել է Սեգունդայում հանդես եկող «Ռեալ Մուրսիա» ֆուտբոլային ակումբ, բայց 2009/10 մրցաշրջանում խաղացել է միայն պահեստային թիմով Սեգունդա B-ում։

Հետագայում Խոսե Մարտինը շարունակեց հանդես գալ այդ մակարդակում՝ երկու տարի անցկացնելով «Ռեալ Խայեն» ֆուտբոլային ակումբի կազմում։ 2012 թվականի ամռանը նա տեղափոխվեց Լա Լիգա՝ երկամյա պայմանագիր կնքելով  «Սարագոսա» ֆուտբոլային ակումբի հետ։ Սկզբնապես նախատեսվում էր, որ կլինի պահեստային թիմի խաղացող, սակայն նախամրցաշարային խաղերը «Սարագոսայի» գլխավոր մարզիչ Մանոլ Խիմենեսին համոզեցին Խոսե Մարտինին ընդգրկել հիմնական թիմի կազմում։

2012 թվականի օգոստոսի 20-ին տեղի ունեցավ Լա Լիգայում Խոսե Մարտինի առաջին հանդիպումը, երբ նա դուրս եկավ խաղադաշտ «Վալյադոլիդ» ֆուտբոլային ակումբի հետ սեփական հարկում տեղի ունեցող խաղի երկրորդ խաղակեսին (ընդմիջման ժամանակ կատարված փոփոխության արդյունքում)։ Խաղն ավարտվեց հյուրընկալողների 0:1 հաշվով պարտությամբ։ 2012/13 մրցաշրջանի արդյունքներով Խոսե Մարտինը «Սարագոսայի» կազմում խաղաց 27 խաղ տարբեր մրցումներում, որոնց ընթացքում դարպասը գրավեց միայն մեկ անգամ (Իսպանիայի գավաթի առաջնության շրջանակներում գրավեց «Գրանադա» ֆուտբոլային ակումբի դարպասը)։ Այդ մրցաշրջանից հետո Խոսե Մարտինի ակումբը լքեց դիվիզիոնը։

2014 թվականի փետրվարի 11-ին Խոսե Մարտինը տեղափոխվում է MLS-ում հանդես եկող «Կոլորադո Ռապիդ»։ Նոր թիմում MLS 2014-ի շրջանակներում նա առաջին անգամ հանդես եկավ մարտի 14-ին, երբ «Կոլորադոն» հյուրընկալվել էր «Նյու Յորք Ռեդ Բուլզին»։ Այդ խաղն ավարտվեց 1:1 հաշվով։ «Կոլորադոյի» կազմում Խոսե Մարտինն առաջին անգամ երկու գնդակ ուղարկեց մրցակից հանդիսացող «Վանկուվեր Ուայթքեփսի» դարպասը 2014 թվականի ապրիլի 5-ին։ Այդ խաղն ավարտվեց 2:1 հաշվով։ MLS-ում իր միակ և վերջին մրցաշրջանում նա ևս երկու գնդակ ուղարկեց մրցակցի դարպասը։ Այդ մրցաշրջանում Խոսե Մարտինը վնասվածք ստացավ, իսկ իր թիմը չկարողացավ դուրս գալ փլեյոֆ։

2015 թվականի հունվարի 17-ին Խոսե Մարտինը վերադառնում է Իսպանիա, քանի որ 1,5 տարվա պայմանագիր էր կնքել Լա Լիգայում հանդես եկող «Լևանտեի» հետ։ Նոր թիմի կազմում Խոսեն առաջին անգամ հանդես եկավ փետրվարի 7-ին, երբ եզրափակիչ սուլիչից երկու րոպե առաջ փոխարինեց Դավիթ Բարրալին, ով հետտրիկի հեղինակ էր դարձել «Ռեալ Սոսիեդադի» հետ սեփական հարկում տեղի ունեցած խաղում (4:1)։

## Տես նաև
* Լա Լիգա
* Ֆուտբոլի Իսպանիայի գավաթ
* Ֆուտբոլի բարձրագույն լիգա (MLS)

## Ծանոթագրություններ

## Արտաքին հղումներ
* Профиль на soccerway.com
* Профиль на BDFutbol.com

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Ռեալ Մուրսիայի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Կադիսի ֆուտբոլիստներ
Ֆերդինանդ Ֆոշ

**Ֆերդինանդ Ֆոշ** (), Ֆրանսիայի մարշալ (1918), Բրիտանիայի ֆելդմարշալ (1919) և Լեհաստանի մարշալ (1923)։ Ֆրանսիայի ակադեմիայի անդամ (1918)։

1887 թվականին ավարտել է Ֆրանսիայի Բարձրագույն ռազմական ակադեմիան, որտեղ 1895 թվականից 1900 թվականներին եղել է պրոֆեսոր, իսկ 1908 թվականից 1911 թվականներին՝ պետ։ Առաջին համաշխարհային պատերազմի (1914–1918) ժամանակ եղել է կորպուսի, ապա՝ բանակի, 1915–1916 թվականներին՝ «Հյուսիս» բանակախմբի հրամանատար։ 1917 թվականի մայիսից՝ Գլխավոր շտաբի պետ, 1918 թվականի ապրիլից՝ դաշնակիցների զորքերի գերագույն գլխավոր հրամանատար։

Նշանակալի դեր է խաղացել կենտրոնական տերությունների դեմ դաշնակիցների հաղթանակի գործում։ 1918 թվականից 1920 թվականներին եղել է Խորհրդային Ռուսաստանի դեմ ռազմական ինտերվենցիայի ակտիվ կազմակերպիչներից։ Գրել է ռազմա-տեսական աշխատություններ և հուշեր։

Միակ տղան՝ լեյտենանտ Գերման Ֆոշը և փեսան՝ կապիտան Բեկուրը, մահացել են Մաաս-ի ճակատամարտում 1914 թվականին։

Սոմի ճակատամարտի ղեկավարելու ժամանակ ավելի քան 600 000 մարդ կորցնելու հետևանքով ազատվել է ծառայությունից և նշանակվել ռազմական հետազոտությունների կենտրոնի ղեկավար։

## Հիշատակ
150 px|աջից|Ֆոշի արձանը Փարիզում|thumb
* Ֆոշի պատվին են կոչվել Ֆրանիսայի ռազմածովային ուժերի 2 նավ՝ կրեյսեր և ավիակիր
* Փարիզում տեղադրված է հուշարձան
* նրա անունով է կոչվում ծանր հակատանկային ինքնագնաց հրետանային կայանքը, որն ստեղծվել AMX 50 տանկի բազայի վրա
* Ֆոշի անունով բազմաթիվ փողոցներ կան շատ քաղաքներում
* Ֆոշի անունով է կոչված Կերգելեն կղզիների Իլ-Ֆոշ կղզին
* նրա պատվին է կոչված խաղողի տեխնիկական տեսակներից մեկը
* Հարավաֆրիկյան Հանրապետությունում գտնվող Ֆոշվիլլ քաղաքը անվանկոչված է նրա պատվին

## Գրականություն
* *Gaquère С. F.* Vie populaire du maréchal Foch. — Arras, 1955;
* *Grasset A.* Foch ou la volonté de vaincre. — P., 1964.
*
* Porte, Rémy, and F Cochet. *Ferdinand Foch, 1851-1929: Apprenez À Penser : Actes Du Colloque International, École Militaire, Paris, 6–7 November 2008.* Paris: Soteca, 2010. 

## Ծանոթագրություններ

Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Կրակովի համալսարանի շրջանավարտներ
Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի կոմանդորներ
Կատեգորիա:Պատվո լեգեոնի շքանշանի սպաներ
Կատեգորիա:Ֆրանսիական ակադեմիայի անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիայի զինվորական սպաներ
Կատեգորիա:Ֆրանսիացի գեներալներ
Կատեգորիա:Ֆրանսիացի զորավարներ
Կատեգորիա:Ֆրանսիացի մարշալներ
Կատեգորիա:Ֆրանսիացի ռազմական գործիչներ
Հայկական ջրհոր

**Հայկական ջրհոր** (ուկր.՝ Вірменська криниця), ճարտարապետական հուշարձան Ուկրաինայի Կամենեց-Պոդոլսկ քաղաքում, որը կառուցվել է 1581 (այլ աղբյուրներով՝ 1638) թվականին՝ քաղաքի հայ բնակիչների կողմից։ Գտնվում է Հին քաղաքի կենտրոնում։

## Պատմություն

1581 (կամ 1638) թվականին, նրանք կառուցել են ջրհոր, որը բնակչության շրջանում հայտնի էր դարձել «Հայկական ջրհոր» անվանումով։ Շինարարությունը իրագործվել էր հայ հարուստ վաճառական Ներսեսի հովանավորչությամբ։ Սակայն ջրհորի ջուրը խմելու համար պիտանի չէր, քանի որ պարունակում էր մեծ քանակությամբ աղեր, ուստի գործածվում էր այլ կարիքների համար։

Երկրորդ համաշխարհային պատերազմի տարիներին ջրհորը խիստ վնասվել էր։ Վերանորոգվել է 1956 թվականին, իսկ 1960 թվականից ծառայել որպես պահեստ։ Այն պահպանվում է պետության կողմից՝ որպես հնության հուշարձան։

## Ճարտարապետություն
Հայկական ջրհորն իրենից ներկայացնում է ոչ բարձր, բարոկկո ոճի ութանկյուն աշտարակ, որում առկա է հոծ ապառաժի մեջ փորված, 5 մ լայնությամբ և 30 մետրից ավելի խորություն ունեցող ջրհոր։ Ջրհորի վրա կառուցված աշտարակի չափսերը կազմում են 12x12 մ։ Շինության բարձրությունը 14 մ է, իսկ պատերինը՝ 8 մ։ Աշտարակի արտաքին պատերից դուրս են ելնում քառանկյուն ու հարթ որմնասյուներ, որոնք գետնախարիսխի մոտ հենվում են հիմքին։ Շինության արևելյան կողմում գտնվում է մուտքի դուռը, իսկ հարավային, հյուսիսային և արևմտյան պատերին, մարդու հասակից քիչ ավելի բարձրության վրա, առկա են 1 մ տրամաչափ ունեցող շրջանաձև պատուհաններ։

## Ծանոթագրություններ

Կատեգորիա:Լեհաստանի հայկական հուշարձաններ
Կատեգորիա:Հայերը Կամենեց-Պոդոլսկում
Կատեգորիա:Հայկական մշակութային ժառանգություն Ուկրաինայում
Կատեգորիա:Ուկրաինայի հայկական հուշարձաններ
Կատեգորիա:Ջրհորներ